Imtella' Lulju 21, 2020 - Aġġornata 21 Ta' Lulju, 2020 7:13pm Ingliż intbagħat 5 snin u nofs ħabs wara li ammetta li importa u kellu fil-pussess tiegħu iktar minn 4 kilogrammi droga kannabis. Thomas Appleby kien arrestat mill-Pulizija f'Ġunju tas-sena l-oħra wara li kien inqabad b'iktar minn żewġ kilogrammi d-droga fil-vettura tiegħu. Fil-Qorti ħareġ li waqt l-arrest, Appleby kien ammetta mal-Pulizija li aktar qabel kien wassal kunsinna ta' żewġ kilogrammi oħra droga kannabis. Quddiem l-Imħallef Consuelo Scerri Herrera, ir-raġel ammetta l-akkużi minflok għadda ġuri. L-Avukat Ġenerali kien talab biex ir-raġel jintbagħat għomru l-ħabs iżda bi ftehim mad-difiża, l-imputat ammetta l-akkużi u ntbagħat 5 snin u nofs ħabs. Id-difiża tmexxiet mill-avukati Franco Debono u Marion Camilleri.